གྲུབ་པའི་གནས་མཆོ
ངེས་པ་ལྔ་ལྡན་རྒྱལ་བ་རིགས་ལྔ་ཡིས༔
རྟོག་ཚོགས་རང་གྲོལ་ཞི་ཁྲོ་བཀའ་བརྒྱད་ཀྱི
སྐུ་དང་ཡེ་ཤེས་དཀྱིལ་འཁོར་ཞལ་ཕྱེསཚེ
ཕུང་ཁམས་སྐྱེ་མཆེད་རང་རྩལ་འཁོར་འདུས་ཤིང་༔
135

ཁྲིད་ཡིག་གི་སྐོར།

གདན་གསུམ་ཚང་བའི་རང་རང་གཟུགས་བསྟན་ནསཿ
སྤྱོད་ཡུལ་ཡོངས་སུ་དག་པར་མ་ཆད་དམཿ
ཐ་མལ་དགྲར་འཛིན་འདུལ་བར་མ་ཆད་དམཿ༔
དབྱིངས་རིག་རང་གསལ་གཏོར་མ་འདི་ལོངས་ལ༔
རྒྱུད་གསུམ་ཆོས་འཁོར་བསྐོར་བའི་ཕྲིན་ལས་མཛོདཿ༔
ཧཱུྃ༔ དེ་འོག་བར་གྱི་བསྐལ་པ་དབུས་མ་ལ༔
དགའ་ལྡན་བརྩེགས་དང་རྡོ་རྗེ་གདན་རྣམས་སུ༔
བདེ་གཤེགས་སྟོན་པ་དམ་པ་བཅུ་གཉིས་ཀྱིསཿ
རང་རང་འཁོར་གྱི་དཀྱིལ་འཁོར་ཡོངས་འདུས་ནས༔
ཐེག་པ་སྣ་ཚོགས་ཆོས་འཁོར་བསྐོར་བའི་ཚེ༔
སྐལ་ལྡན་ལས་ཅན་འཁོར་གྱི་ཚོགས་རྣམས་ཀྱིསཿ
སྨོན་ལམ་དག་པ་རང་གི་གཟུགས་བསྟན་ནས༔
འགྲོ་རྣམས་སྨིན་གྲོལ་འགོད་བར་མ་ཆད་དམཿ
སྐྱོན་བྲལ་རང་དག་གཏོར་མ་འདི་ལོངས་ལ༔
རང་རང་ཁས་བླངས་དམ་བཅས་ཕྲིན་ལས་མཛོདཿ༔
ཧཱུྃ༔ དེ་འོག་བསྐལ་པ་དུས་ཀྱི་ཐ་མ་ལཿ༔
ཨོ་རྒྱན་བསམ་ཡས་འཛམ་གླིང་གནས་རྣམས་སུ༔
རིག་འཛིན་སློབ་དཔོན་པདྨ་ཐོད་ཕྲེང་དང་
རྒྱ་བོད་རིག་འཛིན་མཁའ་འགྲོའི་ཚོགས་བཅས་ཀྱིས༔
136

གྲོལ་ཐིག་མཐོང་བ་རང་གྲོལ་ལས་བླ་མ་རིག་འདུས་ཀྱི་བདག་མདུན་དབང་དོན་དེ་ཉིད་གསལ་བ།

ཐེག་དགུ་ཡོངས་རྫོགས་དཀྱིལ་འཁོར་ཞལ་ཕྱེས་ཚེ༔
སྐལ་ལྡན་ལས་ཅན་འཁོར་གྱི་ཚོགས་འདུས་ཤིང་༔
གང་ལ་གང་འདུལ་རང་རང་གཟུགས་བརྙན་ནས༔
འགྲོ་རྣམས་སྨིན་གྲོལ་འགོད་པར་མ་ཆད་དམཿ༔
དབང་དང་དམ་ཚིག་གཏོར་མ་འདི་ལོངས་ལ༔
བསྐྱེད་རྫོགས་སྒྲུབ་པའི་དམ་བཅས་ཕྲིན་ལས་མཛོདཿ༔
དེ་འོག་རྩོད་དུས་སྙིགས་མ་ལྔ་བདོ་ལཿ
རྔ་ཡབ་པདྨ་འོད་ཀྱི་གཞལ་ཡས་སུ༔
རིག་འཛིན་སློབ་དཔོན་པདྨ་ཐོད་ཕྲེང་གིསཿ
སློབ་མ་འགྲོ་འདུལ་སྣ་ཚོགས་རང་གྲོལ་ལ༔
རིག་འཛིན་ཀུན་འདུས་དཀྱིལ་འཁོར་ཞལ་ཕྱེས་ཚེ༔
བཀའ་སྲུང་གཏེར་བདག་དམ་ཅན་ཚོགས་འདུས་ཤིང་༔
རང་རང་སོ་སོ་གཟུགས་མཆོག་དངོས་བསྟན་ནས༔
བཅོལ་བའི་འཕྲིན་ལས་སྒྲུབ་པ་མ་ཆད་དམ༔
ཤ་ཁྲག་བརྒྱན་པའི་གཏོར་མ་འདི་ལོངས་ལ༔
རྣལ་འབྱོར་བཅོལ་པའི་ཕྲིན་ལས་གྲུབ་པར་མཛོདཿ
ས་མ་ཡ་ཨི་དན་ན་ར་ཀན༔ གཏོར་མའི་སྒོ༔ ཛཿཧཱུྃ་བཾ་ཧོཿ པྲ་ཝེ་ཤ་ཡ་ཕཊཿ
ཀྱིས་དབྱེ༔ བཅུ་གསུམ་པ་ཐུགས་དམ་བསྐུལ་ཞིང་བཟློག་བསྒྱུར་ནི༔
137

ཁྲིད་ཡིག་གི་སྐོར།

ཧཱུྃ༔ གཏོར་ཟོར་སྐུ་དང་མཚོན་ཐོག་འོད་ཟེར་འཕྲོ༔
བདག་རྟོག་ཡུལ་དང་མཚན་མ་གཉིས་འཛིན་བཅོམཿ
ཐུགས་དམ་བསྐུལ་བ་ནི༔
ཧཱུྃ༔ ང་ནི་རྡོ་རྗེ་ཐོད་ཕྲེང་རྩལཿ
རང་རྩལ་སྐུ་དང་ཡེ་ཤེས་གསལཿ
གཟུང་འཛིན་གཉིས་སྣང་རྡུལ་དུ་རློགཿ
བསྡུས་པས་འོད་གསལ་ཀློང་དུ་འཁྱིལ༔
ཧཱུྃ༔ ངས་ནི་མ་ཉེས་མ་ཐོ་ཞིང་༔
གློ་བུར་འཁྲུལ་རྟོག་དགྲ་བགེགས་དཔུང་༔
ཡེ་ཤེས་རིག་པའི་གཏོར་མས་ཟློགཿ
དབྱིངས་དང་རིག་པ་རྟོག་མེད་ལ༔
ཐ་དད་རྟོག་པའི་ཕུང་སྲི་ཟློགཿ
ཐ་སྙད་བྲལ་བའི་ཡེ་ཤེས་ལ༔
བློས་བརྟགས་ཅན་གྱི་བྱོལ་ཟོར་ཟློག
གནད་ཀྱི་སངས་རྒྱས་ལག་བཅངས་ལ༔
ཐེ་ཚོམ་ལོག་ལྟའི་ཕུར་ཁ་ཟློགཿ
གཏིང་གསལ་འཕེལ་འགྲིབ་མེད་པ་ལ༔
བདེན་ཞེན་གཏད་ཁྲམ་བྱེད་པ་ཟློག༔
འཁོར་བའི་དགྲ་ལ་གཏོར་ཟོར་ཕོབཿ༔
138

གྲོལ་ཐིག་མཐོང་བ་རང་གྲོལ་ལས་བླ་མ་རིག་འདུས་ཀྱི་བདག་མདུན་དབང་དོན་དེ་ཉིད་གསལ་བ།

བག་ཆགས་བགེགས་ལ་གཏོར་ཟོར་ཕོབཿ
ལོག་ལྟའི་བདུད་ལ་གཏོར་ཟོར་ཕོབ༔
ཐམས་ཅད་ཆོས་ཉིད་ཀློང་དུ་བྷྱོཿ༔
བྩོ་བྩོ་བྩོ་ལ་ཟློག་ཀྱང་ཟློགཿ
པྲ་མོ་ཧ་སརྦ་ཤཱ་ཧཱུཾ་མཱ་ར་ཡརྦདཿ༔ ཛ་ཡེ་ཛ་ཡེ་སྭཱ་ཧཱ
བཅུ་བཞི་པ་བརྟན་མ་སྐྱོང་བ་ནི༔
ཧཱུྃ་བྱོ༔ རྟེན་འབྲེལ་བཅུ་གཉིས་མ་མོ་བརྟན་མའི་ཚོགས༔
ནག་མོ་དམར་མོ་དཀར་མོ་འབུམ་ཕྲག་རྣམས༔
གཏོར་མ་འདི་བཞེས་རྣལ་འབྱོར་བདག་ཅག་ཉིད༔
ཇི་ལྟར་བཅོལ་བའི་ལས་ལ་འབྲས་བུ་སྩོལ
མ་མཱཿ ཁ་ཁཿ ལེ་ལཱིཿ ཏ་ཏཱཿ ཏེ་ཏཱི་སྲིང་འགྲོ་མཿ པཉྩབ་ལིཾ་ཏ་
ཁ་ཁ་ཁཱ་ཧི་ཁཱ་ཧི༔
བཅོ་ལྔ་པ་སྒོ་དྲུང་དུ་དམ་སྲི་མནན་པ་ནི༔
ཧཱུྃ༔ རྣམ་པ་རི་རབ་སུམ་བརྩེགས་ལ༔
དོན་དུ་སྐུ་གསུང་ཐུགས་སུ་གསལ༔
དོང་གཏིང་ལོག་ལྟའི་དཔུང་རྣམས་ནི༔
མ་ལུས་ལུས་པ་མེད་པར་བསྐྱུར༔
139

ཁྲིད་ཡིག་གི་སྐོར།

སྟེང་དུ་དཔལ་ཆེན་ལྷ་ཚོགས་ཀྱིས༔
བྲོ་བརྡུང་ཞི་རྒྱས་དབང་དྲག་བཅས༔
ཧཱུྃ་ཧཱུྃ་ཧཱུྃ་ཨོཾ་ནནཿ ཧུཾ་ཧུཾ་ཧཱུྃ་ཨཱཿནནཿ ཧཱུྃ་ཧཱུྃ་ཧཱུྃ་ཧཱུྃ་ནན སྟམྦྷ་ཡ་ནནཿ
རཀྵ་ནན༔ མཇུག་བསྡུ་བ་རྣམ་པ་ལྔ་ ལས༔
དང་པོ་དངོས་གྲུབ་བླང་བ་ནི༔
ཧཱུྃ༔ བདག་གཞན་གཉིས་དག་དཀྱིལ་འཁོར་ཀུན་སྣང་དུ༔
རྨད་བྱུང་བླ་མ་ཡི་དམ་མཁའ་འགྲོའི་ཚོགས༔
དངོས་གྲུབ་སྩལ་དང་སྩོལ་བར་མི་དམིགས་ཀྱང་ཿ༔
སྐུ་གསུང་ཐུགས་དང་ཡོན་ཏན་ཕྲིན་ལས་རྣམསཿ
ད་ལྟ་ཉིད་དུ་སྩལ་ཞིང་བརྟན་པར་མཛོདཿ༔
ཕྲིན་ལས་རྣམ་བཞི་མྱུར་དུ་འགྲུབ་པ་དང་༔
དགོས་འདོད་རེ་སྐོང་ཡིད་བཞིན་གཏེར་གྱི་མཛོདཿ༔
མཐོང་ཆོས་དབང་དང་ཐུན་མོང་ཡོན་ཏན་བརྒྱད༔
མངོན་ཤེས་དྲུག་ལྡན་དངོས་གྲུབ་བདག་ལ་སྩོལ༔
ཨོཾ་ཨཱཿཧཱུྃ་མ་ཧཱ་གུ་རུ་དྷེ་ཝ་ཌཱ་ཀི་ནཱི་ཀཱ་ཡ་སིདྡྷི་ཨོཾ༔ ཝཱ་ཀ་སིདྡྷི་ཨཱཿ
ཙིཏྟ༌སིདྡྷི་ཧཱུྃ༔ སརྦ་སིདྡྷི་ཧྲཱིཿ༔
140

གྲོལ་ཐིག་མཐོང་བ་རང་གྲོལ་ལས་བླ་མ་རིག་འདུས་ཀྱི་བདག་མདུན་དབང་དོན་དེ་ཉིད་གསལ་བ།

རྫས་རྣམས་ཀུན་ལས་དབང་དང་དངོས་གྲུབ་བླང་༔
རིག་འཛིན་རྣམ་བཞིའི་གྲལ་ལ་དེས་ཕྱིན་ནོ༔
བདུད་རྩི་གཡས་དང་གཏོར་མ་གཡོན་ནས་བསྐོར༔
གཉིས་པ་རྟག་ཆག་གི་མཐའ་བསལ་བ་ནི
ཧཱུྃ༔ རང་རིག་ཐིག་ལེ་གཅིག་ཏུ་གསལ་བ་ལ༔
སྤྲོ་དང་བསྡུ་བར་བྱ་བ་མི་དམིགས་ཀྱང་ཿ༔
མ་རྟོགས་འཁྲུལ་པའི་རྟག་ལྟ་སྦྱང་བྱའི་ཕྱིར༔
ཐམས་ཅད་ཐིག་ལེ་ཆེན་པོར་བསྡུ་བར་བྱ
བཛྲ་མུ༔ དང་༔ ཨཱ་ལི་ཀཱ་ལི་དང་༔ ཡིག་བརྒྱ་བཟླའོ༔
ཧཱུྃ༔ རྟག་ཏུ་མི་འགྱུར་ཐིག་ལེ་ཆེན་པོའི་ངང་
བསྐྱེད་དང་རྫོགས་པའི་མཐའ་གཉིས་བྲལ་བ་ལ༔
ཆད་པའི་སྟོང་ཉིད་མེད་པ་ལས་གྲོལ་ཕྱིར༔
རྫོགས་རིམ་ལྷ་སྐུ་བླ་མ་རྩ་གསུམ་ལྷ༔
སྣང་ལ་མ་གྲུབ་འཇའ་ཚོན་ལྟ་བུར་ཤར༔
གསུམ་པ་སྦྱིན་སྲེག་བྱ་བ་ནི༔
དེ་ནས་དངོས་གྲུབ་རྫས་རྣམས་ཆ་གསུམ་དུཿ༔
མཉམ་པོར་བགོས་ལ་གཅིག་ནི་སྦྱིན་སྲེག་བྱ༔
ལེགས་པར་བརྩིགས་པའི་ཐབ་ཁུང་ཟླ་གམ་དབྱིབས༔
141

ཁྲིད་ཡིག་གི་སྐོར།

ཡང་ན་བྲིས་ཏེ་དབུས་སུ་པད་འདབ་བཞི༔
ལྟེ་བར་བཅས་ལ་བླ་མ་མཁའ་འགྲོ་ཡི༔
མཚན་མའམ་ཡང་ན་མེ་ཏོག་ཚོམ་བུ་བཀོདཿ
བདུད་རྩིས་གཏོར་མ་བསང་ཞིང་སྟོང་པར་བསམ༔
དེ་ནས༔ ཧྰུཾ་ལས་དབང་གི་གཞལ་ཡས་མཚན་ཉིད་ལྡན
ཟླ་གམ་དམར་པོ་གདོང་ལ་ཁྲུ་གང་པ༔
ཁ་ཁྱེར་མུ་རན་པདྨ་དམར་པོའི་ཕྲེང་༔
ནང་གི་དབང་གི་ལྷ་རྫས་བུད་ཤིང་གང་༔
ཨོཾ་ཨགྣ་ཡེ་ཛྭ་ལ་རཾ
ཧཱུྃ་ཧྲཱིཿམ་ཧ་རི་ནི་ས་ར་ཙ་ཧྲི་ཡ༔
པདྨ་ཉི་ཟླ་བམ་ཆེན་རོ་ཡི་སྟེང་༔
དབུས་སུ་དབང་ཆེན་རྟ་མཆོག་ཡབ་ཡུམ་ལ༔
སྤྱི་བོར་བླ་མ་རྡོ་རྗེ་ཐོད་ཕྲེང་རྩལཿ
ཡབ་ཡུམ་གཉིས་མེད་བདེ་སྟོང་སྙོམས་པར་ཞུགསཿ
ཕྱོགས་བཞིར་རིགས་བཞི་དཔའ་བོ་མཁའ་འགྲོ་རྣམས༔
ཡབ་ཡུམ་འཁྲིལ་སྦྱོར་རིགས་བཞི་ཡབ་ཡུམ་གྱིསཿ
དབུ་རྒྱན་མཛད་པའི་སྐུ་གསུང་ཐུགས་ཀ་ནས༔
འོད་ཟེར་དམར་པོ་ལྕགས་ཀྱུའི་རྣམ་པ་འཕྲོས༔
142

གྲོལ་ཐིག་མཐོང་བ་རང་གྲོལ་ལས་བླ་མ་རིག་འདུས་ཀྱི་བདག་མདུན་དབང་དོན་དེ་ཉིད་གསལ་བ།

ཚིག་བདུན་དབྱངས་དང་སྔགས་ཀྱིས་སྤྱན་དྲངས་བསྟིམ༔ ཕྱི་ནང་གསང་བ་རྫས་ཀྱི་སྦྱིན་སྲེག་ནི༔
ལྷ་རྣམས་ཞལ་དུ་ཕུལ་བས་དགྱེས་པར་བསམཿ༔ ཨོཾ་ཨཱཿཧཱུྃ་ཧྲཱིཿ གུ་རུ་དྷེ་ཝ་ཌཱ་ཀི་ནཱི༔ སརྦ་པལྕ
པ་ཤཾ་ཀུ་རུ་ཡེ་སྭཱ་ཧཱ༔ ཝ་ཤཾ་ཀུ་རུ་ཡེ་སྭཱ་ཧཱ༔ ཨོཾ་མ་ཧཱ་ཨ་ན་ལ་མ་ཧཱ་བུདྡྷ་ཛཿ བྷསྨིན་
ཀུ་རུ་ཡེ་སྭཱ་ཧཱ༔ དགང་གཟར་གྱིས་མཆོདཿ ཨོཾ་མ་མ་སརྦ་ཀུ་རུ་ཧཱུྃ༔ དགང་བླུགས་དབུལ་བའོ༔
ཨོཾ་སརྦ་པཱ་པཾ་ད་ཧ་ན་བཛྲ་ཡ་སྭཱ་ཧཱ
ཏིལ་འབུལ་བཿ ཨོཾ་བཛྲ་པུཥྤ་ཧཱུྃ༔ མེ་ཏོག་འབུལ་བཿ༔ ཨོཾ་སརྦ་ཡ་ཛྙཱ་ཡེ་སྭཱ་ཧཱ༔
ཡམ་ཤིང་འབུལ་བ༔ ཨོཾ་པཱུ་ཛ་མེ་གྷ་ལོ་ཀེ་ཤྭ་ར་ཧཱུྃ༔ འཇིག་རྟེན་དབང་དུ་བྱེད་པའི་མཆོད་པ༔
ཨོཾ་དྷཱུ་པེ་དཱིབ་པུ་ཤ་གྷདྡྷེ་སྭཱ་ཧཱ༔ དངོས་སུ་འབྱོར་བའི་མཆོད་པ༔ ཨོཾ་ཨ་པྲ་ཏི་ཧ་ཏ་བཛྲ་ཡ་
སྭཱ་ཧཱ༔ ཀུ་ཤ་འབུལ་བཿ ཨོཾ་བཛྲ་ཨཱ་ཡུ་ཥེ་སྭཱ་ཧཱ༔ དུར་ཝ་འབུལ་བཿ ཤཱིནྟཾ་ཀུ་རུ་ཨོཾ
པུཏྟིཾ་ཀུ་རུ་ཨོཾ༔ པ་ཤཾ་ཀུ་རུ་ཧོཿ མཱ་ར་ཡ་སརྦ་ཨུ་ཙ་ཏ་ཡ་ཕཊཿ
གང་འདོད་ལས་ཀྱི་ཤམ་བུར་འདོད་གསོལ་གདབ༔
ཕྱི་སྨན་གོས་དང་བདུད་རྩི་ལྔ་རྣམས་ཀྱང་༔
བྱིན་བརླབས་བདུད་རྩིར་བསམས་ལ་བརྒྱ་རྩ་བརྒྱདཿ༔
ལེགས་པར་ཕུལ་ལ་སྨན་རཀ་གཏོར་མས་མཆོད༔
མཆོད་བསྟོད་ཕྲིན་ལས་བཅོལ་བ་ལྷ་རྣམས་བསྡུ༔
ཐལ་བ་སྤོས་ཆུས་བྲན་ཞིང་རྒྱ་མཚོར་བསྐྱལ༔
ཕྱི་ཡི་ཧོམ་དེས་ལས་བཞི་མ་ལུས་འགྲུབ༔
143

ཁྲིད་ཡིག་གི་སྐོར།

སྔགས་ཀྱི་ནུས་པ་གསོ་བསྐྱེད་ལྷ་དང་སྦྱར༔
ནང་གི་སྦྱིན་སྲེག་ལྟེ་བར་གཏུམ་མོ་བསྐྱེདཿ༔
བཟའ་བཏུང་བསྲེག་རྫས་ཚོགས་སུ་ཤེས་པར་བྱ༔
གསང་བའི་སྦྱིན་སྲེག་སྙོམས་འཇུག་དྲོད་ཀྱི་མེས༔
ཁམས་རྒྱས་རྫས་ཀྱི་ཞུ་བདེས་རྣམ་རྟོག་འཇོམས༔
དོན་དམ་སྦྱིན་སྲེག་སྟོང་ཉིད་ཡེ་ཤེས་མེསཿ
གློ་བུར་སྒྲིབ་སྦྱོང་འཁྲུལ་མེད་ཐིག་ལེར་འབར༔
བཞི་པ་བུམ་གཏེར་སྦ་བ་ནི༔ ས་ཡི་ལྷ་མོ་སེར་མོ་ཕག་ལ་གནས་པའི་ཕྱག་གཉིས་
གཏེར་གྱི་བུམ་པ་འཛིན་པ༔ དར་དང་རིན་པོ་ཆེའི་རྒྱན་གྱིས་སྤྲས་པའི་གནས་གསུམ་
དུ་གསལ་བའི་ས་བོན་ལས་འོད་ཟེར་འཕྲོས༔ ཡེ་ཤེས་པ་སྤྱན་དྲངས་གཉིས་སུ་མེད་
པར་གྱུར༔ དབང་བསྐུར་རིགས་བདག་གི་རྒྱས་གདབ་མཆོད་པ་འབུལ་ནས༔
ཧཱུྃ༔ ས་ཡི་ལྷ་མོ་རིན་ཆེན་ཡུམ་གྱི་མཁརཿ༔
བདག་ཅག་ཡུན་དང་སྲིད་ཀྱི་བདེ་ལེགས་དོནཿ༔
རིན་ཆེན་འབྲུ་སྨན་རྫས་དང་ཆོས་ཀྱི་གཏེར༔
གཏམས་སོ་གཏད་དོ་མི་འགྱུར་ཚེ་དང་དཔལ༔
ཆོས་དང་ལོངས་སྤྱོད་རྒྱལ་སྲིད་དབང་ཐོབ་ནོར༔
རྟག་ཏུ་མི་ཉམས་ཡུན་དུ་གནས་ཕྱིར་འབུལ༔
དུས་སུ་དགོས་འདོད་ཡིད་བཞིན་དངོས་གྲུབ་སྩོལཿ
144

གྲོལ་ཐིག་མཐོང་བ་རང་གྲོལ་ལས་བླ་མ་རིག་འདུས་ཀྱི་བདག་མདུན་དབང་དོན་དེ་ཉིད་གསལ་བ།

ཧཱུྃ༔ རཏྣ་སིདྡྷི་པུ་ཛ་ཧོཿ
ཤིས་བརྗོད་རྒྱས་གདབ་རྟེན་འབྲེལ་རབ་གནས་དང་༔
གང་འདོད་ཡིད་བཞིན་འགྲུབ་པའི་སྨོན་ལམ་གདབ༔
ཕྱི་ཡི་གཏེར་གྱིས་ཕྱི་ཡི་རེ་བ་བསྐོང་༔
ནང་གི་གཏེར་གྱིས་རྩ་རླུང་ཡེ་ཤེས་འཕེལ༔
གསང་བའི་གཏེར་གྱིས་ཆོས་ཉིད་མངོན་སུམ་མཐོང་༔
དེ་ཕྱིར་ལས་ཀྱི་མཐའ་བསྒྱུར་ཁྱད་པར་འཕགས༔
ལྔ་པ་དགེ་བ་ཡོངས་སུ་བསྔོ་ཞིང་བཀྲ་ཤིས་ཀྱང་བརྗོད་པར་བྱའོ༔
ཧཱུྃ༔ དུས་གསུམ་མི་དམིགས་སྒྱུ་མར་སྣང་བའི་ཆོས༔
མིག་འཕྲུལ་ཇི་བཞིན་དགེ་ཚོགས་བྱང་ཆུབ་ཏུ༔
ཡོངས་སུ་བསྔོས་པས་རྩ་གསུམ་དཀྱིལ་འཁོར་གྱི༔
གོ་འཕངས་མཆོག་ལ་འགྲོ་ཀུན་སྤྱོད་གྱུར་ཅིགཿ
མཁའ་འགྲོ་ཟབ་ལམ་གསང་བ་རྨད་ཀྱི་ཆོས༔
ལྔ་ལྡན་བུ་དང་གཅིག་བརྒྱུད་མ་གཏོགས་པ༔
སུ་ལའང་མ་སྤེལ་མཁའ་འགྲོའི་བཀའ་ཆད་འབྱུང་༔
བླ་མ་རིག་འཛིན་ཀུན་འདུས་བདག་མདུན་དབང་༔
གསལ་བྱེད་ཚིག་ཕྲེང་འདི་ལ་ཞུས་ཏིག་བགྱིས༔
ཕྱི་རབས་བརྒྱུད་འཛིན་འགྲོ་བའི་དཔལ་དུ་ཤོག༔
145

ཁྲིད་ཡིག་གི་སྐོར།

སྨག་ཧཱུཾཿ
ས་མ་ཡ༔ རྒྱ་རྒྱ་རྒྱ༔ རྒྱ་རྒྱ་རྒྱ༔ གཏེར་རྒྱ༔ ཟབ་རྒྱ སྦས་རྒྱ༔ སྨོན་ལམ་གྱི་རྒྱ༔
པདྨའི་ཞལ་གདམས་གྲོལ་ཐིག་དགོངས་པ་རང་གྲོལ་ལས། བླ་མ་རིག་འཛིན་ཀུན་འདུས་ཀྱི་བདག་
མདུན་དབང་དོན་དེ་ཉིད་གསལ་བ་འདི། ཤོག་སེར་ལས་སྔ་སོར་ཕབ་གྲུབ་པ་ཞིག་ཡིན་ཡང་། སླད་ནས་
ཁྱད་པར་
ཆོག་བསྒྲིགས་ཁྱེར་བདེ་བ་ཞིག་དགོས་ཞེས་དད་ལྡན་མང་པོ་ཞིག་གིས་བསྐུལ་མ་མཛད་པ་དང་།
རིག་འཛིན་པདྨ་ཀ་ར་དང་གཉགས་ཛྙཱ་ན་ཀུ་མཱ་རའི་སྨོན་ལམ་གྱིས་ཉེ་བར་བསྐྱངས་པའི། ཀརྨ་རྒྱལ་སྲས་ཀུན
བཟང་གིས་ནན་གྱིས་བསྐུལ་བ་ལྟར། མཁའ་འགྲོའི་ཟབ་ལམ་གསང་བ་རྨད་དུ་བྱུང་བའི་ལས་བྱང་གིས་ཁ་
བསྐངས་ཏེ། སྔོན་གྱི་རྒྱལ་བློན་བྱང་ཆུབ་སེམས་དཔའ་དུ་མས་ཞབས་ཀྱི་པདྨོས་བྱིན་གྱིས་བརླབས་པས་ཡུལ་
གྱི་བདེ་ལེགས་མཐའ་དག་གི་འདུན་ས་འཕྱིང་བ་སྟག་རྩེའི་ཕོ་བྲང་ཆེན་པོར། དུས་མཐའི་སྙོམས་ལས་པ་པྲཛྙཱ་
རསྨིའམ་མིང་གཞན་སྣ་ཚོགས་རང་གྲོལ་ཞེས་བྱ་བས་དག་པར་ཕབ་པའི་ཡི་གེ་པ་ནི་ཨུ་པ་སི་ཀ་ཀུན་བཟང་འོད་
ཟེར་ཉིད་དོ། །སརྦ་དཱ་ཀ་ལྱཱ་ཎཾབྷ་བ་ཏུ།
146